rejauldu/bengali-wikipedia huggingface dataset:
বিতারা বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।   আয়তন  বিতারা ইউনিয়নের আয়তন ৭,৩২৩ একর।   জনসংখ্যার উপাত্ত  ২০১১ সালের পরিসংখ্যান অনুযায়ী বিতারা ইউনিয়নের জনসংখ্যা ৩৯,৯৪২ জন। এর মধ্যে পুরুষ ১৯,০৩১ জন এবং মহিলা ২০,৯১১ জন। মোট পরিবার ৭,৮৭৬টি।   অবস্থান ও সীমানা  কচুয়া উপজেলার উত্তরাংশে বিতারা ইউনিয়নের অবস্থান। এ ইউনিয়নের উত্তরে সাচার ইউনিয়ন ও পাথৈর ইউনিয়ন; পশ্চিমে মতলব দক্ষিণ উপজেলার নায়েরগাঁও উত্তর ইউনিয়ন ও নায়েরগাঁও দক্ষিণ ইউনিয়ন; দক্ষিণে সহদেবপুর পশ্চিম ইউনিয়ন, পালাখাল মডেল ইউনিয়ন ও কচুয়া উত্তর ইউনিয়ন এবং পূর্বে কুমিল্লা জেলার চান্দিনা উপজেলার গল্লাই ইউনিয়ন অবস্থিত।   প্রতিষ্ঠাকাল  ১৯১৮ সালে বিতারা ইউনিয়ন প্রতিষ্ঠা লাভ করে।http://bitaraup.chandpur.gov.bd/node/1445631/%E0%A6%AC%E0%A6%BF%E0%A6%A4%E0%A6%BE%E0%A6%B0%E0%A6%BE-%E0%A6%87%E0%A6%89%E0%A6%A8%E0%A6%BF%E0%A7%9F%E0%A6%A8%E0%A7%87%E0%A6%B0-%E0%A6%87%E0%A6%A4%E0%A6%BF%E0%A6%B9%E0%A6%BE%E0%A6%B8   প্রশাসনিক কাঠামো  বিতারা ইউনিয়ন কচুয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ। এটি ১১টি মৌজায় বিভক্ত এবং এ ইউনিয়নে ২৯টি গ্রাম রয়েছে।   শিক্ষা ব্যবস্থা  ২০১১ সালের পরিসংখ্যান অনুযায়ী বিতারা ইউনিয়নের সাক্ষরতার হার ৫৩.৮%।   শিক্ষা প্রতিষ্ঠান   বাইছারা সরকারি প্রাথমিক বিদ্যালয়  বাইছারা মাধ্যমিক বিদ্যালয়  তেগুরিয়া মাধ্যমিক বিদ্যালয়   মাঝিগাছা  এম এম উচ্চ  বিদ্যালয়   নিন্দপুর  ডঃ মহিউদ্দদিন খান  স্কুল এন্ড কলেজ    মাঝিগাছা দাখিল মাদ্রাসা   মাঝিগাছা  সরকারি  প্রাথমিক বিদ্যালয়   হরিপুর দারুল কোরান হাফিজিয়া মাদ্রাসা    মাঝিগাছা প্রধানিয়া বাড়ি  হাফিজিয়া মাদ্রাসা   হরিপুর সরকারি প্রাথমিক বিদ্যালয়   উত্তর মাঝিগাছা রেজিস্টার  প্রাথমিক বিদ্যালয়    যোগাযোগ ব্যবস্থা    খাল ও নদী    হাট-বাজার   মাঝিগাছা জামালিয়া বাজার  আলীয়ারা রাজবাড়ী বাজার  বিতারা বাজার  বাইছারা বাজার   খলাগাঁও শ্রী শ্রী লোকনাথ ব্রহ্মচারী মন্দির   উল্লেখযোগ্য ব্যক্তি    জনপ্রতিনিধি  জনাব ইসহাক সিকদার   আরও দেখুন   কচুয়া উপজেলা, চাঁদপুর  কচুয়া থানা, চাঁদপুর  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:কচুয়া (চাঁদপুর) উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
জাতীয় নাগরিক পঞ্জী (এনআরসি) হ'ল সকল ভারতীয় নাগরিকের জন্য একটি পঞ্জী যা ২০০৩-২০০৪-এ সংশোধিত হিসাবে নাগরিকত্ব আইন ১৯৫৫-এর মাধ্যমে বাধ্যতামূলক  করা হয়েছিল। আসাম রাজ্য ব্যতীত অন্য রাজ্যে এই পঞ্জীকরন এখনো কার্যকর করা হয়নি।  অসম, অবৈধ অভিবাসনের অনন্য সমস্যাযুক্ত একটি সীমান্ত রাজ্য, ১৯৫১ সালের আদমশুমারির তথ্যের ভিত্তিতে ১৯৫১ সালে এই রাজ্যের জন্য একটি এনআরসি তৈরি করা হয়েছিল।  তবে পরে সেটী রক্ষণাবেক্ষণ করা হয়নি। ১৯৮৩ সালে, আসামে অবৈধ অভিবাসীদের চিহ্নিত করার জন্য  অবৈধ অভিবাসী (ট্রাইব্যুনাল দ্বারা নির্ধারণ) আইন পাস করে, সংসদ একটি পৃথক ট্রাইব্যুনাল প্রক্রিয়া তৈরি করে। ভারতের সুপ্রিম কোর্ট ২০০৫ সালে এটিকে অসাংবিধানিক বলে প্রত্যাখ্যান করেছিল, এর পরে ভারত সরকার আসাম এনআরসি হালনাগাদ করতে সম্মত হয়েছিল। এক দশক ধরে হালনাগাদ প্রক্রিয়াতে অসন্তুষ্টিজনক অগ্রগতির পরে, ২০১৩ সালে সুপ্রিম কোর্ট প্রক্রিয়াটি পরিচালনা ও পর্যবেক্ষণ শুরু করেছিল।  আসামের চূড়ান্ত হালনাগাদ হওয়া এনআরসি, ৩১ আগস্ট ২০১৯ প্রকাশিত হয়েছে, যাতে প্রায় ২০ লক্ষ (১৯ লক্ষ ৬ হাজার ৬৫৭ জন) আবেদনকারীর নাম বাদ গিয়ে, তিন কোটি ৩০ লক্ষ ২৭ হাজার ৬৬১ জন জনসংখ্যার মধ্যে তিন কোটি ১০ লক্ষ মানুষের নাম রয়েছে। NRC final list: How and where to check your name on Assam's National Register of Citizens, India Today, 31 August 2019.  ক্ষমতাসীন ভারতীয় জনতা পার্টি সমগ্র ভারতের জন্য এনআরসি বাস্তবায়নের প্রতিশ্রুতি দিয়েছে, কিন্তু অসম এনআরসি তার প্রত্যাশা পূরণের পরিণাম খুঁজে পায়নি। মনে করা হয় যে অবৈধ অভিবাসীদের অন্তর্ভুক্ত করার সময় বেশ কিছু বৈধ নাগরিককে বাদ দেওয়া হয়েছিল। BJP Concerned Over NRC in Assam, But Wants Register Across India, The Diplomat, 30 August 2019.   আইনি এবং নিয়ন্ত্রক প্রাবধান  ("২০০৪ এর ৬ নম্বর সংখ্যাযুক্ত")  নাগরিকত্ব (সংশোধন) আইন, ২০০৩ , নাগরিকত্ব আইন ১৯৫৫-এ নিম্নলিখিত ধারাটি যুক্ত করেছে:Universal's The Citizenship Act, 1955, Universal Law Publishing Co., 2004.  নির্দিষ্ট আইনের অধীনে প্রণীত নাগরিকত্ব (নাগরিকদের পঞ্জিকরণ এবং জাতীয় পরিচয়পত্র প্রদান) বিধি, ২০০৩।  ২০১৮ সালের ডিসেম্বরে স্বরাষ্ট্র মন্ত্রনালয়ের দ্বারা যেরকম ব্যাখ্যা করা হয়েছে, "১৯৫৫ সালের নাগরিকত্ব আইন ভারতের প্রতিটি নাগরিকের বাধ্যতামূলক পঞ্জীকরণ এবং তাকে জাতীয় পরিচয়পত্র প্রদানের বিধান দেয়। ১৯৫৫ সালের নাগরিকত্ব আইনের আওতায়, ২০০৩ সালের নাগরিকত্ব বিধিমালা, নাগরিকদের জাতীয় পঞ্জীকরণের প্রস্তুতির পদ্ধতি নির্ধারণ করে। আসামের জাতীয় নাগরিক পঞ্জী (এনআরসি) প্রস্তুত করার জন্য বিধিগুলির অধীনে একটি আবেদন- ভিত্তিক বিশেষ বিধান রয়েছে যা ভারতের অন্যান্য অঞ্চল থেকে ভিন্ন যেখানে এটি একটি গণনা ভিত্তিক প্রক্রিয়া।"   তথ্যসূত্র   বিষয়শ্রেণী:ভারতীয় সমাজ বিষয়শ্রেণী:ভারতে অবৈধ অভিবাসন বিষয়শ্রেণী:ভারতে ইসলামভীতি
ঢালারচর সাটল বাংলাদেশ রেলওয়ের অধীনে চলা একটি সাটল ট্রেন।  ইতিহাস পাবনা বাসীর বহুর প্রত্যাসিত মাঝগ্রাম-পাবনা-ঢালারচর লাইন চালু হলে এই পথের ট্রেন হিসেবে ঢালারচর সাটল ও ঢালারচর এক্সপ্রেস চালু করা হয়।  উদ্ভোধন ঢালারচর সাটল ২৬ জানুয়ারী ২০২০ তারিখে উদ্ভোধন করা হয়। একই দিন ঢালারচর এক্সপ্রেস ট্রেনটিও উদ্ভোধন করা হয়।  যাত্রাপথ ঢালারচর সাটল মাঝগ্রাম-পাবনা-ঢালারচর লাইনে চলাচল করে এবং যাত্রাপথে থাকা সকল স্টেশনে যাত্রাবিরতি দেয়।  স্টেশন তালিকা ঢালারচর সাটল যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো: ঈশ্বরদী রেলওয়ে স্টেশন মাঝগ্রাম রেলওয়ে স্টেশন দাশুড়িয়া রেলওয়ে স্টেশন টেবুনিয়া রেলওয়ে স্টেশন পাবনা রেলওয়ে স্টেশন রাঘবপুর রেলওয়ে স্টেশন দুবলিয়া রেলওয়ে স্টেশন তাঁতীবন্ধ রেলওয়ে স্টেশন চিনাখড়া রেলওয়ে স্টেশন কাশিনাথপুর রেলওয়ে স্টেশন বাঁধেরহাট রেলওয়ে স্টেশন ঢালারচর রেলওয়ে স্টেশন  সময়সূচি ঢালারচর সাটল-১ ঈশ্বরদী থেকে ঢালারচরের উদ্দেশ্যে   ছাড়ে ভোর ৪টা ৩০ মিনিটে, ঢালারচর  পৌঁছায় সকাল ৭ টায়।  (এরপর ট্রেনটি ঢালারচর এক্সপ্রেস নাম নিয়ে ঢালারচর-রাজশাহী-ঢালারচর পথে চলে) ঢালারচর সাটল-২ ঢালারচর থেকে ঈশ্বরদীর উদ্দেশ্যে ছাড়ে রাত ৮টা ৪৫ মিনিটে, ঈশ্বরদী পৌঁছায় রাত ১১টা ১৫ মিনিটে।  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
ক্যাথরিন জুলিয়েট রস (; জন্ম: ২৯ জানুয়ারি ১৯৪০) হলেন একজন মার্কিন অভিনেত্রী ও লেখিকা। তিনি দ্য গ্র্যাজুয়েট (১৯৬৭) ছবিতে এলাইন রবিনসন চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি ১৯৬৯ সালে বুচ ক্যাসিডি অ্যান্ড দ্য সানড্যান্স কিড ছবিতে এটা প্লেস ও টেল দেম উইলি বয় ইজ হিয়ার ছবিতে লোলা চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন। এছাড়া তিনি ভয়েজ অব দ্য ডেমড (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।  প্রারম্ভিক জীবন রস ১৯৪০ সালের ২৯শে জানুয়ারি ক্যালিফোর্নিয়ার হলিউডে জন্মগ্রহণ করেন। বিভিন্ন সূত্রে তার জন্মসাল ১৯৪২ বা ১৯৪৩ বলে উল্লেখ করেছে। তার পিতা ডুডলি রস নৌবাহিনীতে ছিলেন এবং পরে অ্যাসোসিয়েটেড প্রেসে কাজ করেছেন। তারা সপরিবারে ক্যালিফোর্নিয়ার ওয়ালনাট ক্রিকে বসবাস শুরু করেন। রস ১৯৫৭ সালে লাস লোমাস হাই স্কুল থেকে পড়াশোনা সম্পন্ন করেন। রস তরুণ বয়সে দক্ষ ঘোড় সওয়ার ছিলেন এবং রোডিও চালক কেসি টিবসের বন্ধু ছিলেন।  কর্মজীবন রস দ্য গ্র্যাজুয়েট (১৯৬৭) ছবিতে ডাস্টিন হফম্যানের বিপরীতে এলাইন রবিনসন চরিত্রে অভিনয় করে সকলের নজরে আসেন। এই কাজের জন্য তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং বর্ষসেরা নবীন অভিনেত্রী হিসেবে গোল্ডেন গ্লোব পুরস্কার অর্জন করেন। এই ছবিতে অভিনয়ের পর তিনি বলেন, "আমি চলচ্চিত্র তারকা নই... এই পদ্ধতিটি হারিয়ে যাচ্ছে এবং আমি একে সাহায্য করতে চাই।" ১৯৬৯ সালে তিনি পল নিউম্যান ও রবার্ট রেডফোর্ডের সাথে বুচ ক্যাসিডি অ্যান্ড দ্য সানড্যান্স কিড ছবিতে এটা প্লেস এবং টেল দেম উইলি বয় ইজ হিয়ার ছবিতে লোলা চরিত্রে অভিনয় করেন। এই দুটি ছবিতে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কার অর্জন করেন।  তিনি ১৯৭০-এর দশকে লস অ্যাঞ্জেলেসের ছোট প্লেহাউজে ফিরে যান। ১৯৭৫ সালে তিনি দ্য স্টেপফোর্ড ওয়াইভস চলচ্চিত্রে অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন। তিনি ১৯৭৬ সালে এবিসি'র টিভি চলচ্চিত্র ওয়ান্টেড: দ্য সানড্যান্স ওম্যান-এ এটা প্লেস চরিত্রে অভিনয় করেন। তিনি ভয়েজ অব দ্য ডেমড (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।  তথ্যসূত্র  বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শিশুসাহিত্যিক বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:বয়স বিতর্ক বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
thumb|300px|right|উইকিমিডিয়া ফাউন্ডেশনের জন্য একজন সফটওয়ার প্রকৌশলী প্রোগ্রাম লিখছেন।  সফটওয়্যার প্রকৌশল এক ধরনের প্রকৌশল, যেটি সফটওয়ার নকশা, উন্নয়ন এবং রক্ষণাবেক্ষণ বিষয়ক।  ব্যবসা, বেসরকারী চাকরি ও সরকারি চাকরি এক একটি পেশা ঠিক তেমন ভাবে সফটওয়্যার প্রকৌশল একটি পেশা।একজন সফটওয়্যার প্রকৌশলী সফটওয়্যার প্রকৌশল পদ্ধতি ব্যবহার করে সফটওয়্যার তৈরী করে অর্থ উপার্জন করে থাকে।  সফটওয়্যার প্রকৌশল-এর প্রচলিত সংজ্ঞাগুলো হচ্ছেঃ   "গবেষণা, নকশা, বিকাশ, এবং অপারেটিং সিস্টেম-ভিত্তিক সফটওয়্যার পরীক্ষা, কম্পাইলার, এবং নেটওয়ার্ক বণ্টন সফটওয়্যার, যা চিকিৎসা, শিল্প, সেনাবাহিনী, যোগাযোগ, বিমান চালনা, বাণিজ্যিক, বৈজ্ঞানিক, এবং সাধারণ কম্পিউটিং অ্যাপ্লিকেশনের জন্য ব্যবহার করা";The Bureau of Labor Statistics  "বৈজ্ঞানিক ও প্রযুক্তিগত জ্ঞানের পদ্ধতিগত প্রয়োগ, পদ্ধতি, এবং নকশার অভিজ্ঞতা, প্রয়োগ, পরীক্ষা এবং সফটওয়্যার ডকুমেন্টেশন";“Systems and software engineering - Vocabulary,” ISO/IEC/IEEE std 24765:2010(E), 2010.  "সফটওয়্যার -এর নিয়মতান্ত্রিক প্রয়োগ, সুশৃঙ্খল, গণনীয় পদ্ধতির প্রয়োগের মাধ্যমে উন্নয়ন, পরিচালনা, এবং রক্ষণাবেক্ষণ";“IEEE Standard Glossary of Software Engineering Terminology,” IEEE std 610.12-1990, 1990.  "সফটওয়্যার উৎপাদনে সংশ্লিষ্ট সকল বিষয়ে একটি ইঞ্জিনীরিং শাখা";  এবং " একটি প্রতিষ্ঠিত এবং সুস্পষ্ট প্রকৌশল নীতিমালা, যার মাধ্যমে সুলভে প্রাপ্ত সফটওয়ার, যেটি বিশ্বস্ত এবং বাস্তব যন্ত্রে দক্ষতার সঙ্গে কাজ করে।" কম খরচে, সহজ ভাবে, কম সময়ে, গ্রহণযোগ্য ও নির্ভুল ভাবে সফটওয়্যার তৈরী করার পদ্ধতিকে সফটওয়্যার প্রকৌশল বলা হয়।  thumb|300px|right|একজন সফটওয়্যার প্রকৌশলী জাভা কোড লিখছেন।  তথ্যসূত্র   অতিরিক্ত সূত্র   আরো পড়ুন    বহিঃসংযোগ  Guide to the Software Engineering Body of Knowledge   ওপেন সিস্টেম ইঞ্জিনিয়ারিং এবং সফটওয়্যার ডেভেলপমেন্ট লাইফ সাইকল ফ্রেমওয়ার্ক  OpenSDLC.org  একটি একত্রিত ক্রিয়েটিভ কমন্স SDLC  সফটওয়্যার ইঞ্জিনিয়ারিং ইনস্টিটিউট, কার্নেগি মেলন বিশ্ববিদ্যালয়  সফটওয়্যার ইঞ্জিনিয়ারিং শিখুন সফটওয়্যার ইঞ্জিনিয়ারিং সোসাইটি  বিষয়শ্রেণী:সফটওয়্যার প্রকৌশল বিষয়শ্রেণী:প্রকৌশল নিয়মানুবর্তিতা বিষয়শ্রেণী:প্রকৌশলের শাখা
থাম্ব| ভাঁজ করা পোলো গলায় এক ব্যক্তি পোলো গলা বা পোলো নেক, রোল-নেক  (যুক্তরাজ্য, দক্ষিণ আফ্রিকা), টার্টলনেক (মার্কিন যুক্তরাষ্ট্র, কানাডা), বা স্কিভি (অস্ট্রেলিয়া, নিউজিল্যান্ড, মার্কিন যুক্তরাষ্ট্র) হল একটি পোশাক — সাধারণত একটি সোয়েটার — একটি আঁটসাঁট ফিটিং সহ কলার যা ভাঁজ করা থাকে এবং ঘাড় ঢেকে রাখে। এটি নেকলাইনের ধরন, কলারের শৈলীকেও উল্লেখ করতে পারে বা একটি বিশেষণ ("পোলো নেকড") হিসাবে ব্যবহার করা যেতে পারে।  প্রমাণ পোলো নেকের একটি সহজ রূপ হল মক পোলো নেক (বা মক টার্টলনেক), যা পোলো নেক এর সাথে তার উপরের নরম ভাঁজ এবং যেভাবে এটি ঘাড়ের চারপাশে উঠে দাঁড়ায় তার সাথে সাদৃশ্যপূর্ণ, তবে নলটির উভয় প্রান্ত কলার গঠন করে নেকলাইন বরাবর সেলাই করা হয়। এটি প্রধানত একটি পোলো গলার চেহারা অর্জনের জন্য ব্যবহৃত হয় যেখানে কাপড় সেলাই করা না হলে তা ফেটে যাবে, রোল হবে বা অন্যথায় খারাপ আচরণ করবে। মক পোলো নেক মসৃণভাবে ঘাড়ে আঁকড়ে থাকে, তৈরি করা সহজ এবং জিপ বন্ধের সাথে ভাল কাজ করে।   ইতিহাস    আরো দেখুন    বিটনিক  ল্যাকোস্ট  পোলো শার্ট  রাল্ফ লরেন কর্পোরেশন   তথ্যসূত্র   বিষয়শ্রেণী:১৯৯০-এর দশকের ফ্যাশন বিষয়শ্রেণী:১৯৭০-এর দশকের ফ্যাশন বিষয়শ্রেণী:ফ্যাশনের ইতিহাস বিষয়শ্রেণী:১৯৬০-এর দশকের ফ্যাশন বিষয়শ্রেণী:সোয়েটার
পশ্চিম পাপুয়া জাতীয় মুক্তি বাহিনী ( ইন্দোনেশীয়: Tentara Pembebasan Nasional Papua Barat বা TPNPB ) হল আনুষ্ঠানিকভাবে ইন্দোনেশিয়ার একটি সশস্ত্র অপরাধী গোষ্ঠী।   দলটি ইন্দোনেশিয়ার  পশ্চিমী নিউ গিনির একটি বিদ্রোহী গোষ্ঠী এবং এটি ফ্রি পাপুয়া সংস্থার সশস্ত্র শাখা।   ইন্দোনেশিয়ার রাজনীতি আইন ও নিরাপত্তা-বিষয়ক সমন্বয়কারী মন্ত্রণালয় এটিকে সন্ত্রাসী সংগঠন হিসেবে চিহ্নিত করেছে।   তথ্যসূত্র  বিষয়শ্রেণী:ইন্দোনেশিয়ার বিদ্রোহী দল বিষয়শ্রেণী:পাপুয়া সশস্ত্র সংঘাত
১ সেপ্টেম্বর ২০২৪ এ ইসরায়েলে বিক্ষোভ শুরু হয় যখন ইসরায়েলের প্রতিরক্ষা বাহিনী জানায় যে তারা ২০২৩ সালের অক্টোবরে ইসরায়েলে আক্রমণের সময় হামাসের হাতে নেওয়া ছয়টি মৃত জিম্মি উদ্ধার করেছে, যার মধ্যে হেরশ গোল্ডবার্গ-পলিনও রয়েছে।   পটভূমি    ইসরায়েলের জিম্মি সংকট  ৭ অক্টোবর ২০২৩ এ হামাস ইস্রায়েলের উপর আক্রমণ চালায়, দেশ থেকে আনুমানিক ২৫১ জনকে অপহরণ করে, সেইসাথে আরও ১,১৮০ জনকে হত্যা করে।   পুনরুদ্ধার অপারেশন  ১ সেপ্টেম্বর ২০২৪ এ  ইসরায়েলের প্রতিরক্ষা বাহিনী জানায় যে হামাসের হাতে নেওয়া ছয়জন জিম্মি, যার মধ্যে হার্শ গোল্ডবার্গ-পোলিনও ছিল, রাফাহের নীচে একটি সুড়ঙ্গে মৃত অবস্থায় পাওয়া গেছে। স্বাস্থ্য মন্ত্রকের একটি ফরেনসিক পরীক্ষায় নির্ধারণ করা হয়েছে যে জিম্মিদের বেশ কয়েক দিন আগে গুলি করা হয়েছিল। হামাস ইসরায়েলকে যুদ্ধবিরতি চুক্তিতে পৌঁছাতে ব্যর্থ হওয়ার জন্য অভিযুক্ত করেছে, জিম্মিদের হত্যার অনুমতি দিয়েছে।   প্রতিবাদ    ইসরায়েলে  জিম্মি এবং নিখোঁজ পরিবার ফোরামের মতে, ৭০০,০০০ এরও বেশি ইসরায়েলি সারা দেশে প্রতিবাদ করেছে, যার মধ্যে ৫৫০,০০০ তেল আবিবে রয়েছে। ১১ মাস আগে ইসরায়েল-হামাস যুদ্ধ শুরু হওয়ার পর থেকে এই বিক্ষোভটি ছিল ইসরায়েলে সবচেয়ে বড় সরকারবিরোধী বিক্ষোভ।   তেল আবিব  বিক্ষোভকারীরা ডিজেনগফ স্ট্রিট থেকে ইসরায়েল ডিফেন্স ফোর্সের সদর দফতরে মিছিল করেছে শহর জুড়ে ছয়টি প্রপ কফিন নিয়ে, ছয়টি লাশ উদ্ধারের প্রতীক। বিক্ষোভকারীদের মধ্যে ছিলেন হিস্তাদৃতের চেয়ারম্যান আর্নন বার-ডেভিড এবং কিবুটজ মুভমেন্টের মহাসচিব লিওর সিমচা। প্রধান আয়লন হাইওয়ে তিন ঘণ্টার জন্য বিক্ষোভকারীরা অবরুদ্ধ করে রেখেছিল, যারা রাস্তায় জিনিসপত্র ছুঁড়েছিল, আগুন জ্বালায় এবং আতশবাজি শুরু করেছিল। ইসরায়েলি পুলিশ ভিড়ের দিকে কমপক্ষে চারটি স্টান গ্রেনেড ছুঁড়ে এবং জলকামান থেকে ফোম ছুড়ে প্রতিক্রিয়া জানায়, এম কে নামা লাজিমি সহ বেশ কয়েকজনকে হালকাভাবে আহত করে। উচ্ছৃঙ্খল আচরণ, ভাংচুর এবং পুলিশ অফিসারদের বিরুদ্ধে হামলার জন্য তেল আবিবে ২৯ জনকে গ্রেপ্তার করা হয়েছে।   জেরুজালেম  জেরুজালেমের হাজার হাজার মানুষ প্রধানমন্ত্রীর কার্যালয়ের বাইরে বিক্ষোভ করেছিল যখন একটি মন্ত্রিসভার বৈঠক নির্ধারিত ছিল, যুদ্ধবিরতি চুক্তির দাবিতে শিস ও ট্রাম্পেট বাজিয়েছিল। রাস্তাও অবরোধ করা হয়। ইসরায়েলি পুলিশ শহরের প্রধান প্রবেশদ্বারের বাইরে জড়ো হওয়া শত শত লোকের বিরুদ্ধে স্কাঙ্ক ব্যবহার করেছিল। ইসরায়েলি পতাকায় আবৃত কফিন সহ হাজার হাজার বিক্ষোভকারী মধ্য জেরুজালেমে নেতানিয়াহুর বাসভবনের বাইরে বিক্ষোভ করে, "ডিল। এখন" স্লোগান দেয়। পুলিশ কফিনগুলো নিয়ে যাওয়ার পর সংঘর্ষের পর বেশ কয়েকজন বিক্ষোভকারীকে গ্রেপ্তার করা হয়।   আন্তর্জাতিক  বিক্ষোভকারীরা যুদ্ধের অবসানের জন্য মার্কিন যুক্তরাষ্ট্রে ইসরায়েলি রাষ্ট্রদূত মাইকেল হারজোগের ওয়াশিংটন, ডিসি বাসভবনের বাইরে জড়ো হয়েছিল।   স্ট্রাইক  ইসরায়েলের বৃহত্তম ট্রেড ইউনিয়ন হিস্টাড্রুট ২  সেপ্টেম্বরের জন্য একদিনের ধর্মঘট ঘোষণা করেছে। এর বিরুদ্ধে শ্রম আদালতের রায়ের কারণে ধর্মঘটটি মূল পরিকল্পনার চেয়ে তাড়াতাড়ি শেষ হয়েছিল।   সরকারের প্রতিক্রিয়া  সিএনএনের মতে, প্রধানমন্ত্রী বেঞ্জামিন নেতানিয়াহু বিক্ষোভ নিয়ে "চিন্তিত"।   তথ্যসূত্র   বিষয়শ্রেণী:২০২৪-এ প্রতিবাদ বিষয়শ্রেণী:২০২৪-এর দাঙ্গা
রিয়াদ মুহাম্মদ মুহাম্মদ হুসামি শারাহিলি (, ; জন্ম: ২৮ এপ্রিল ১৯৯৩; রিয়াদ শারাহিলি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আবহা এবং সৌদি আরব জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  শারাহিলি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন রিয়াদ বিন মুহাম্মদ বিন মুহাম্মদ বিন হুসামি শারাহিলি ১৯৯৩ সালের ২৮শে এপ্রিল তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শারাহিলি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০২২  ৩  ০ সর্বমোট  ৩  ০  তথ্যসূত্র  বহিঃসংযোগ           বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|দাপ্তরিক প্রতিকৃতি স্টিভেন মার্ক ওয়ার্ড রিড  (জন্ম ১২ নভেম্বর ১৯৬৩) হলেন একজন ব্রিটিশ রাজনীতিবিদ যিনি সেপ্টেম্বর ২০২৩ সাল থেকে পরিবেশ, খাদ্য ও গ্রামীণ বিষয়ক রাষ্ট্রের ছায়া সেক্রেটারি ছিলেন। লেবার অ্যান্ড কো-অপারেটিভ পার্টির সদস্য, তিনি ২০১২ সালের উপনির্বাচন থেকে ক্রয়ডন নর্থের সংসদ সদস্য (এমপি)।  রিড ২০২০ থেকে ২০২১ সাল পর্যন্ত কমিউনিটি এবং স্থানীয় সরকারের জন্য রাজ্যের ছায়া সেক্রেটারি এবং ২০২১ থেকে ২০২৩ সাল পর্যন্ত বিচারের জন্য রাজ্যের ছায়া সচিব ছিলেন। সংসদে তার নির্বাচনের আগে, তিনি ২০০৬ থেকে ২০১২ সাল পর্যন্ত ল্যাম্বেথ লন্ডন বরো কাউন্সিলের নেতা ছিলেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংরেজ গে রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৩-এ জন্ম বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ব্রিটিশ পরিবেশ বিভাগের রাষ্ট্র সচিব
তথ্য অধিদফতর (পিআইডি) হলো তথ্য ও সম্প্রচার মন্ত্রণালয়ের আওতাধীন বাংলাদেশ সরকারে একটি অধিদফতর যা সরকারি বিভিন্ন সংবাদ এবং ছবি, প্রিন্ট ও ইলেকট্রনিক মিডিয়ায় সরবরাহের কাজ করে। এছাড়াও সংস্থাটি তথ্য সম্পদ উন্নয়ন, সাংবাদিকদের অ্যাক্রিডিটেশন কার্ড ইস্যু, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্য সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।  ইতিহাস ১৯৭৩ সালে তথ্য অধিদফতর প্রতিষ্ঠিত হয়। বাংলাদেশ সরকারি বিভিন্ন সংবাদ দেশি ও বিদেশী গণমাধ্যমে সরবরাহ ও গণমাধ্যমে প্রকাশিত সংবাদসমূহ সরকারে অবহিত করার উদ্দেশ্য সংস্থাটি প্রতিষ্ঠিত হয়। এটি সরকারের প্রধান প্রচার প্রতিষ্ঠান হিসেবে কাজ করে। ২০১৭ সালে বেগম কামরুন নাহারকে তথ্য অধিদফতর প্রধান তথ্য কর্মকর্তা হিসেবে নিয়োগ দেওয়া হয়। তিনি এ সংস্থার প্রথম নারী প্রধান তথ্য কর্মকর্তা হিসেবে নিয়োগ পান। বর্তমানে মোঃ নিজামূল কবীর প্রধান তথ্য কর্মকর্তা হিসেবে দায়িত্ব পালন করছেন।  কাঠামো তথ্য অধিদফতর প্রধান চারটি শাখা ও বেশ কিছু উপশাখা নিয়ে গঠিত। প্রধান শাখাসমূহ হল, প্রেস শাখা, প্রটোকল শাখা, মনিটরিং শাখা এবং প্রশাসন ও অর্থ শাখা। ঢাকায় প্রধান কার্যালয় ছাড়াও এর অধীনে চট্টগ্রাম, খুলনা, রংপুর, বরিশাল, সিলেট, ময়মনসিংহ ও রাজশাহীতে ৭টি আঞ্চলিক শাখা অফিস রয়েছে। পুরো সংস্থাটি সচিব পদমর্যাদার একজন প্রধান তথ্য কর্মকর্তার অধীনে ও আঞ্চলিক শাখাসমূহ উপপ্রধান তথ্য কর্মকর্তার অধীনে পরিচালিত হয়।  কার্যক্রম তথ্য অধিদফতর (পিআইডি) রাষ্ট্রপতি, প্রধানমন্ত্রী এবং বিভিন্ন মন্ত্রণালয়ের প্রচারমূলক বিষয়াদি তত্ত্বাবধান করে। বিদেশি রাষ্ট্র প্রধান, সরকার প্রধান, ভিআইপিদের বাংলাদেশ সফরের বিষয়াদিসহ  সংবাদপত্র, রেডিও, টেলিভিশনের মাধ্যমে বিভিন্ন মন্ত্রণালয়ের কর্মকান্ড প্রচারের ব্যবস্থা করে। এছাড়া সরকারি এ সংস্থাটি বাংলাদেশে অবস্থানরত বিদেশি সাংবাদিকদের সাথে লিয়াজোঁ রক্ষা  করার পাশাপাশি স্থানীয় ও বিদেশী সাংবাদিকদের অ্যাক্রিডিটেশন কার্ড প্রদান করে।  এছাড়া সংবাদ মাধ্যমের জন্য টেলিফোন গাইড ও দেশি-বিদেশি সাংবাদিকদের জীবন বৃত্তান্ত ও অন্যান্য তথ্য সংরক্ষণ করে।   তথ্যসূত্র  বহিঃসংযোগ  তথ্য অধিদফতর (পিআইডি) দাপ্তরিক ওয়েবসাইট    বিষয়শ্রেণী:বাংলাদেশের গণমাধ্যম বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:তথ্য ও সম্প্রচার মন্ত্রণালয় (বাংলাদেশ)
কানাডা জাতীয় ফুটবল দল নিম্নোক্ত নিবন্ধগুলো বোঝানো যেতে পারে:  কানাডা জাতীয় পুরুষ ফুটবল দল  কানাডা জাতীয় নারী ফুটবল দল  কানাডা জাতীয় অনূর্ধ্ব-২৩ পুরুষ ফুটবল দল  কানাডা জাতীয় অনূর্ধ্ব-২০ পুরুষ ফুটবল দল  কানাডা জাতীয় অনূর্ধ্ব-২০ নারী ফুটবল দল  কানাডা জাতীয় অনূর্ধ্ব-১৭ পুরুষ ফুটবল দল  কানাডা জাতীয় অনূর্ধ্ব-১৭ নারী ফুটবল দল   আরো দেখুন   কানাডা জাতীয় বিচ ফুটবল দল  কানাডা জাতীয় ফুটবল দল (দ্ব্যর্থতা নিরসন)  কানাডীয় জাতীয় দল (দ্ব্যর্থতা নিরসন)
স্বামী  বিজ্ঞানানন্দ () (৩০ অক্টোবর ১৮৬৮ - ২৫ এপ্রিল ১৯৩৮) রামকৃষ্ণ মঠ ও মিশনের চতুর্থ অধ্যক্ষ।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৬৮,   জীবনী left|thumb|220px|স্বামী বিজ্ঞানানন্দের মূর্তি, দক্ষিণেশ্বর মন্দির প্রাঙ্গণ, উত্তর ২৪ পরগনা, পশ্চিমবঙ্গ, ভারত পিতৃদত্ত নাম হরিপ্রসন্ন চট্টোপাধ্যায়। পিতার কর্মস্থল উত্তর প্রদেশের এটোয়া শহরে জন্ম। স্নাতক হয়ে পুণে থেকে পূর্তবিদ্যা শিক্ষা লাভ করেন। একসময় তিনি গাজিপুরে ডিস্ট্রিক্ট ইঞ্জিনিয়ারপদে কর্মরত ছিলেন। বাল্যকালেই তিনি দক্ষিণেশ্বরে শ্রীরামকৃষ্ণ পরমহংসদেবের কাছে দীক্ষালাভ করেন। ১৮৯৬ খ্রিস্টাব্দে চাকরি ত্যাগ করে প্রথমে তিনি আলমবাজার মঠের আসেন। ১৮৯৮ খ্রিস্টাব্দে বেলুড়মঠ স্থাপনাকালে তিনি স্বামী বিবেকানন্দের নির্দেশে মঠের নকশা প্রস্তুত করে তার নিজের তত্ত্বাবধানে মঠের গৃহাদি নির্মাণ করেন। স্বামীজির ইচ্ছানুসারে তার জীবিতাবস্থায় তিনি শ্রীরামকৃষ্ণ মন্দিরেরও একটি নকশা করেছিলেন। তিনি বেলুড় মঠে সন্ন্যাস-দীক্ষাগ্রহণ করেন। নাম হয় বিজ্ঞানানন্দ। ১৯৩৪ খ্রিস্টাব্দে তিনি রামকৃষ্ণ মিশনের ভাইস প্রেসিডেন্ট ও ১৯৩৭ খ্রিস্টাব্দে স্বামী অখণ্ডানন্দের মৃত্যুর পর অধ্যক্ষপদে অধিষ্ঠিত হন। তারই অধ্যক্ষতায় ও পরিকল্পনা অনুযায়ী শ্রীরামকৃষ্ণ মন্দিরটি ১৯৩৮ খ্রিস্টাব্দে নির্মিত ও প্রতিষ্ঠিত হয়। তিনি 'সূর্য সিদ্ধান্ত' নামে জ্যোতিষ বিষয়ক একটি সংস্কৃত গ্রন্থ বঙ্গানুবাদ-সহ সম্পাদন ও বরাহমিহির রচিত 'বৃহজ্জাতকম' গ্রন্থটি ইংরেজিতে অনুবাদ করেন। জলকল স্থাপন বিষয়ে বাংলা ভাষায় দুই খণ্ডে রচিত তার গ্রন্থ 'জল সরবরাহের কারখানা' ১৯০৬ খ্রিস্টাব্দে প্রকাশিত হয়।   মৃত্যু ১৯৩৮ খ্রিস্টাব্দে ২৫ এপ্রিল মঠের অধ্যক্ষপদে থাকাকালীন এলাহাবাদে বর্তমানে প্রয়াগরাজে স্বামী বিজ্ঞানানন্দের জীবনাবসান হয়।   তথ্যসূত্র   বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:রামকৃষ্ণ মিশনের অধ্যক্ষ বিষয়শ্রেণী:রামকৃষ্ণ পরমহংসের সন্ন্যাসী শিষ্যগণ বিষয়শ্রেণী:হিন্দু পুনরুজ্জীবনবাদী বিষয়শ্রেণী:১৮৬৮-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি হিন্দু
নাসরিন (জন্ম ১৩ মে ১৯৭৮) একজন সদ্য বিদায়ী বাংলাদেশী চলচ্চিত্র অভিনেত্রী ও প্রযোজক। তিনি আইটেম গানে নৃত্যশিল্পী ও পার্শ্বচরিত্রে অভিনয়ের জন্য পরিচিত। তিনি ৫০০-এর অধিক চলচ্চিত্রে অভিনয় করেছেন। তিনি ১৯৯২ সালে সোহানুর রহমান সোহানের লাভ চলচ্চিত্রে অভিনয়ের মাধ্যমে চলচ্চিত্র শিল্পে তার যাত্রা শুরু করেন। প্রথম মুক্তিপ্রাপ্ত ছবি নিয়ে তথ্যগত বিভ্রান্তি রয়েছে। লাভ সিনেমার পাশাপাশি ১৯৯২ সালে মুক্তিপ্রাপ্ত অগ্নিশপথ ছবিও তার প্রথম ছবি হিসেবে বলা হয়।   ব্যক্তিগত জীবন  নাসরিন ২০১২ সালের ১৮ মে ব্যবসায়ী মুস্তাফিজুর রহমান রিয়েলের সাথে বৈবাহিক সম্পর্কে আবদ্ধ হন। ২০১৩ সালের ৪ ডিসেম্বর কন্যা সন্তান আফরিনের মা হন নাসরিন। ২০১৬ সালের ৯ আগস্ট রিজন নামে একটি ছেলে সন্তানের জন্ম দেন তিনি।   কর্মজীবন  নাসরিন ১৯৯২ সালে মুক্তিপ্রাপ্ত সোহানুর রহমান সোহান পরিচালিত লাভ অথবা অগ্নিশপথ চলচ্চিত্রে অভিনয়ের মাধ্যমে তার কর্মজীবন শুরু করেন। তিনি বাংলা চলচ্চিত্রে মূলত আইটেম গানে নৃত্যশিল্পী হিসাবে পরিচিত। তিনি দিলদারের সাথে জুটি গড়ে কৌতুক চরিত্রেও দীর্ঘদিন অভিনয় করেছেন। দিলদার মারা গেলে তিনি কাবিলার সঙ্গেও জুটি বেঁধে অভিনয় করেন। পাশাপাশি তিনি চলচ্চিত্রে পার্শ্বচরিত্রের অনেক গুরুত্বপূর্ণ ভূমিকায়ও অভিনয় করেছেন।   নির্বাচিত চলচ্চিত্র    তথ্যসূত্র    বহিঃসংযোগ   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাচসাস পুরস্কার বিজয়ী বিষয়শ্রেণী:বাংলাদেশী নারী মডেল বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:ঢাকার অভিনেত্রী